Document ID: 32006D0606

KOMISIJOS SPRENDIMAS
2006 m. rugsėjo 6 d.
dėl Bendrijos finansinės paramos, skirtos 2005 m. Slovakijoje likviduoti klasikinį kiaulių marą
(pranešta dokumentu Nr. C(2006) 3944)
(Tik tekstas slovakų kalba yra autentiškas)
(2006/606/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 3 straipsnį,
kadangi:
(1)
Siekdama kuo skubiau prisidėti prie ligos likvidavimo, Bendrija turi galimybę finansuoti reikalavimus atitinkančias valstybės narės patirtas išlaidas, pagal Sprendimo 90/424/EEB 3 straipsnyje nustatytas sąlygas.
(2)
Skubioms kovos su klasikiniu kiaulių maru priemonėms Bendrijos finansinė parama skiriama pagal taisykles, išdėstytas 2005 m. vasario 28 d. Komisijos reglamente (EB) Nr. 349/2005 (2), nustatančiame Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles.
(3)
2005 m. Slovakijos Respublikoje kilo klasikinio kiaulių maro protrūkis. Šios ligos atsiradimas kelia didelį pavojų Bendrijos gyvulių populiacijai.
(4)
2005 m. spalio 31 d. Slovakijos Respublika pateikė prašymą kompensuoti visas išlaidas, patirtas jos teritorijoje.
(5)
Slovakijos valdžios institucijos visiškai įvykdė techninius ir administracinius reikalavimus dėl priemonių, nustatytų Sprendimo 90/424/EEB 3 straipsnyje ir Reglamento (EB) Nr. 349/2005 6 straipsnyje.
(6)
Bendrijos finansinės paramos lėšos išmokamos tik tuo atveju, jei planuota veikla buvo tinkamai įgyvendinta, o valdžios institucijos per nustatytus terminus pateikė reikalingą informaciją.
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
NUSPRENDĖ:
1 straipsnis
Bendrijos finansinės paramos skyrimas Slovakijos Respublikai
1. Slovakija gali pasinaudoti Bendrijos finansine parama padengti išlaidoms, patirtoms 2005 m. taikant skubias kovos su klasikiniu kiaulių maru priemones.
2. Bendrijos skiriama finansinė parama sudaro 50 % Bendrijos finansinės paramos reikalavimus atitinkančių išlaidų. Ji išmokama pagal Komisijos reglamente (EB) Nr. 349/2005 nustatytas sąlygas.
2 straipsnis
Adresatas
Šis sprendimas skirtas Slovakijos Respublikai.
Priimta Briuselyje, 2006 m. rugsėjo 6 d.

Labels: 17
19
6
18
15